Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10355

5. Leszállási korlátozások 5.1 Célállomás repülőtér 5.1.1 A repülőgép nem szállhat le olyan tömeggel, amely meghaladja a repülésvégrehajtási kézikönyvben előírt, a tervezett célállomás repülőterének tengerszint feletti magassága alapján meghatározott leszállási távolságoknak megfelelő értéket. A repülőgép tömege tegye lehetővé a repülőgép teljes lefékezését a tervezett leszállási repülőtéren rendelkezésre álló tényleges futópálya teljes hosszán belül, amely távolságot a repülőtéri hatóságok a megközelítési terület akadályai alapján tesznek közzé. Feltételezzük, hogy a repülőgép tömege a tervezett célállomás repülőtérre történő repülés során elfogyasztott tüzelőanyag és olaj mennyiséggel (ennek súlyával) csökken. Vegyék figyelembe az 5.1.1.3 és az 5.1.1.4 vagy 5.1.1.5 pontokat. 5.1.1.1 Alapfeltételezés, hogy a futópálya lejtése nulla, kivéve ha a futópályát csak egy irányba használják. 5.1.1.2 A futópálya felület állapota nem kedvezőbb annál (nedves vagy száraz), mint amit figyelembe vettek. Megjegyzés: Az országos hatóságok részéről olyan alkalmas módszerek kidolgozása szükséges, amelyek révén figyelembe vehetik a futópálya felületének állapotát (nedves vagy száraz). 5.1.1.3 Alapfeltételezés, hogy a repülőgép szélcsendben a legkedvezőbb futópályán és a legkedvezőbb irányba száll le. 5.1.1.4 Alapfeltételezés, hogy a repülőgép azon a futópályán száll le, amelyik a leszállás időpontjában a 2007/70/II. szám várható szélviszonyok figyelembevételével a legalkalmasabb. Ennek elbírálása során figyelembe veszik a szél irányát és sebességét, a repülőgép földi kiszolgálási jellemzőit valamint más tényezőket (például leszálláshoz rendelkezésre álló segédeszközök, földfelszín, stb.) is. 5.1.1.5 Amennyiben az 5.1.1.4 pont teljesítése nem bizonyított, a repülőgép felszállhat, ha a kijelölt célállomás kitérő repülőtér megfelel az 5.2 pont előírásának. 5.2 Célállomás kitérő repülőtér Egy repülőtér célállomás kitérő repülőtérként csak akkor jelölhető ki, ha a repülőgép tömege az ilyen repülőtérre történő érkezés várható időpontjában a repülésvégrehajtási kézikönyvben a kitérő repülőtér tengerszint feletti magasságára meghatározott szükséges leszállási távolsággal valamint a kitérő repülőtérre vonatkozó más alkalmazható üzemeltetési utasításokkal összhangban megfelel az 5.1 pont előírásainak. 2007/70/II. szám D. Melléklet Repülési adatrögzítők Kiegészítés a 6. fejezet 6.3 szakaszhoz Bevezető A jelen mellékletben található anyag a nemzetközi légiközlekedésben üzemeltetni kívánt repülőgépeken felszerelni kívánt repülési adatrögzítő berendezésekkel foglalkozik. A repülési adatrögzítők két rendszerből, a repülőgép repülési adatrögzítőből valamint a pilótakabin hangrögzítőből állnak. A repülőgép repülési adatrögzítők a rögzítendő adatok mennyiségétől, azaz a jellemző adatok számától valamint a rögzített tájékoztatások időtartamától függően I. típus, II. típus és IIA. típus csoportba tartoznak.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes